Oppilashuoltosuunnitelma

Lukuvuosi: 2015-16

Koulu: Jokelan koulu

Päivämäärä, jolloin suunnitelma laadittu/päivitetty:

OHR, koulu 20.8.2014, 17.9.2014, 2.9.2015

vanhempaintmk 23.9.2014,

oppilaskunta 10/14

1. Oppilashuollon kokonaistarve ja käytettävissä olevat oppilashuoltopalvelut:
2. Oppilashuoltopalvelujen kokonaistarpeen arvioinnissa hyödynnetään lasten ja nuorten terveyttä ja hyvinvointia sekä elinoloja koskevaa seurantatietoa.
3. Psykologin, kuraattorin ja terveydenhoitajan palvelujen saatavuus

* Terveydenhoitaja Ulla Kärkkäinen (014-336 5322, tekstiviestit 040-519 6226) on tavattavissa Jokelan koululla tiistaisin, keskiviikkoisin ja torstaisin. Hoitotunti ilman ajanvarausta klo 9.30-10.30.
* Koululääkäri Kirsi Astikainen, yhteydenotot terveydenhoitajan kautta
* Koulupsykologi Tiia Salminen (014 266 2518, tekstiviestit: 050 460 7335), Soittoaika on ma - pe klo 11.30-12 työskentelee yhteistyössä koululaisten, vanhempien ja koulun työntekijöiden kanssa

Koulukuraattori Elina Tynkkynen (014 26 63455, tekstiviestit 050 5615234) Soittoaika on ma - pe klo 11.30-12. Keskustelut kuraattorin kanssa ovat luottamuksellisia.

1. **Oppilashuoltopalvelujen kohdentaminen** (yhteisöllinen ja yksilökohtainen oppilashuolto ja eri toimijoiden työn- ja vastuunjako)

Yhteisöllinen oppilashuolto kuuluu kaikille: yhteisöllinen oppilashuolto on opetussuunnitelman mukaista toimintaa ja sitä toteuttavat **kaikk**i oppilashuollon toimijat eli koulun henkilökunta ja oppilashuollon työntekijät.

Yksilökohtaiseen oppilashuoltoon kuuluu

1. koulu- ja opiskeluterveydenhuollon palvelut

2. psykologipalvelut

3. kuraattoripalvelut

4. monialainen yksilökohtainen oppilashuolto

1. **Yhteisöllinen oppilashuolto**

Yhteisöllinen oppilashuoltoryhmä kokoontuu kaksi kertaa lukukaudessa koulun neuvotteluhuoneessa. Ryhmään kuuluvat rehtori, erityisopettajat, koulupsykologi, -kuraattori ja terveydenhoitaja. Oppilashuoltoryhmän kokoontumisajat ilmoitetaan koulun nettisivuilla. Aiheita ryhmän kokoontumisiin voi tuoda ottamalla yhteyttä ryhmän jäseneen. Kokoontumisista tehdään muistio, jota säilytetään koulun arkistossa. Ryhmä vastaa koulun oppilashuollon suunnittelusta, kehittämisestä, toteuttamisesta ja arvioinnista.

* 1. Koulun käyttämiä kouluhyvinvointia tukevia toimintaohjelmia esim. Kiva-koulu, Friends ja Lions Quest ja suunnitelma niiden käytöstä tulevana lukuvuonna

Jokelan koulu on mukana KiVa kouluverkossa. Oppitunnit pidetään ohjelman mukaisesti.

Moni opettaja on saanut Lions Quest koulutuksen ja pitää tunteja harkintansa mukaan.

Tarvittaessa perustetaan Friends ryhmiä.

* 1. **Kouluhyvinvoinnin arviointi ja kyselyjen hyödyntäminen:**

Jyväskylän kouluissa käydään marras-helmikuussa arviointikeskustelut. Arviointikeskusteluun osallistuvat huoltaja/t, oppilas ja opettaja. Arviointikeskustelussa käydään läpi sekä koulutyön sujuminen että oppilaan hyvinvointi. Hyvinvoinnin mittaamiseen käytettävä ”vahvuudet ja vaikeudet” VaVa- arviointimenetelmä on tänä lukuvuonna käytössä kolmannen ja viidennen luokan oppilailla. Menetelmään liittyy hyvinvointikysely, johon vastaavat huoltajat, oppilaat ja luokanopettaja.

* 1. **Oppilashuollon kehittämisen painopisteet tulevalle lukuvuodelle.** Toiminnan painopisteenä lukuvuonna 2015-2016 on toiminnan edelleen suunnittelu ja vakiinnuttaminen uuden lainsäädännön mukaiseksi.
  2. **Turvallisuus:** tapaturmien ehkäiseminen sekä ensiavun järjestäminen ja hoitoonohjaus

sekä koulukuljetusten odotusaikoja ja turvallisuutta koskevat ohjeet.

Koulun järjestyssäännöt on laadittu mm. tapaturmien ehkäisemiseksi. Koulun turvallisuussuunnitelma käydään läpi ja päivitetään vuosittain. Jokelan koulun opetushenkilöstölle on järjestetty hätäensiapukoulutus syksyllä 2014. Terveydenhoitaja on tavattavissa koululla ti-to. Käytössä on hoitotunti klo 9.30-10.30 ja kiireelliset ensiapua vaativat tapaukset hoidetaan aina heti. Opettajainhuoneesta ja turvallisuuskansiosta löytyy ohje tapaturman sattuessa. Koulukuljetus aikataulu on laadittu niin, että odotusajat ovat minimaaliset. Koulukuljetusoppilaat ohjataan odottamaan koulun B-aulaan.

1. **Yksilökohtaisen oppilashuollon järjestäminen**

Sillä tarkoitetaan seuraavia:

1. **Koulu- ja opiskeluterveydenhuollon palvelut**

Kouluterveydenhuollon tavoitteena on koko kouluyhteisön hyvinvoinnin ja oppilaiden terveyden edistäminen sekä terveen kasvun ja kehityksen tukeminen. Työtä tehdään luottamuksellisesti yhdessä oppilaiden, vanhempien, opettajien ja muun oppilashuollon henkilöstön kanssa.

1. **Psykologipalvelut**

Koulupsykologi tukee oppilasta silloin, kun mielialaan, käyttäytymiseen ja kehitykseen liittyvät asiat huolestuttavat. Psykologi arvioi oppimisvaikeuksia ja suunnittelee tukitoimia yhteistyössä oppilaan, huoltajan ja opettajien kanssa

1. **Kuraattoripalvelut**

Koulukuraattori tukee oppilasta silloin, kun kaveri- tai perhesuhteissa on huolia, oppilas kokee yksinäisyyttä, koulunkäynti ei suju, poissaoloja kertyy paljon tai elämässä tapahtuu muutoksia, jotka vaikuttavat oppilaan hyvinvointiin.

1. **Monialainen yksilökohtainen oppilashuolto**

jota toteutetaan tapauskohtaisesti koottavassa monialaisessa asiantuntijaryhmässä. Ryhmä kootaan tapauskohtaisesti yksittäisen oppilaan tuen tarpeen selvittämiseksi ja oppilashuollon palvelujen järjestämiseksi. Se, jonka työtehtäviin asia kuuluu, kokoaa ryhmän. Ryhmä on monialainen silloin, kun siihen osallistuu koulun henkilökunnan lisäksi ainakin yksi oppilashuollon työntekijä (psykologi, kuraattori, terveydenhoitaja tai lääkäri). Ryhmä valitsee keskuudestaan vastuuhenkilön, joka kirjaa tiedot oppilashuoltokertomukseen, myös muut jäsenet voivat kirjata

1. **Aikojen varaaminen oppilaspalavereihin ja työnjako**

Opettaja on velvollinen ottamaan huolen esiin viipymättä oppilaan kanssa ja ilmoittamaan asiasta huoltajalle, mikäli asia on sellainen, jossa tarvitaan koulupsykologin, -kuraattorin tai terveydenhoitajan asiantuntemusta. Tarvittaessa kootaan monialainen yksilökohtainen oppilashuoltotyöryhmä.

Oppilaalle on järjestettävä mahdollisuus keskustella henkilökohtaisesti psykologin tai kuraattorin kanssa viimeistään seitsemäntenä koulun työpäivänä sen jälkeen kun oppilas on tätä pyytänyt, kiireellisissä tapauksissa samana tai seuraavana työpäivänä. Mahdollisuus on järjestettävä myös oppilaan huoltajan tai muun henkilön yhteydenoton perusteella, jollei kyseessä ole yhteydenottajan neuvonta ja ohjaus tai jos keskustelun järjestäminen on muusta syystä ilmeisen tarpeetonta. Tarvittaessa oppilas on ohjattava saamaan muita oppilashuollon palveluja sekä muuta erityisen tuen tarpeessa olevia lapsia ja nuoria tukevaa toimintaa.

1. Oppilashuollon tuki kurinpitorangaistuksen tai opetukseen osallistumisen epäämisen yhteydessä

Henkilökunnan kanssa on käsitelty ”Toimintaohje koulujen häiriö- ja uhkatilanteisiin”, jossa annetaan ohjeet näissä tilanteissa toimimisessa.

1. **Oppilashuoltokertomusten säilytyspaikka**

Oppilashuoltokertomus laaditaan aina, kun tapauskohtaisessa asiantuntijaryhmässä käsitellään yksittäistä oppilasta koskevaa asiaa. Kirjaajana toimii vastuuhenkilö, mutta myös muut ryhmän jäsenet voivat tehdä kirjauksia oppilashuoltokertomukseen.

Oppilashuoltokertomus laaditaan jatkuvaan muotoon aikajärjestyksessä eteneväksi.

Kouluterveydenhoitaja, psykologi ja lääkäri kirjaa tiedot potilaskertomukseen ja kuraattori asiakaskertomukseen. Oppilashuoltokertomukset säilytetään koulun arkistossa erillisessä mapissa.

1. Oppilashuollon palveluista tiedottaminen oppilaille ja huoltajille

Palveluista tiedotetaan lukuvuositiedotteessa, koulun nettisivuilla ja vanhempainilloissa.

1. Suunnitelman laadinta ja seuraaminen
2. Vanhempaintoimikunta ja oppilaskunnan hallitus osallistuu oppilashuoltosuunnitelman laadintaan. Vanhempia kannustetaan seuraamaan koulutyötä aktiivisesti esimerkiksi tulemalla kouluun.
3. Seuranta ja arviointi

Oppilashuoltoryhmä arvioi ja seuraa suunnitelman toteutumista vuosittain. Henkilökunta arvioi oppilashuoltotoiminnan toimivuutta arviointi VESOssa toukokuussa.

Huoltajille ja kuudesluokkalaisille tehdään sähköinen lomake koulun toiminnan arvioimiseksi keväällä ellei ole keskitettyä arviointia. Lisäksi toimintaa käydään läpi vanhempaintoimikunnan kokouksessa keväällä.

LIITTEET

Jokelan koulun järjestyssäännöt

<http://www.peda.net/veraja/jyvaskyla/jokelankoulu/oppiminenjakasvatus/saannot/jarjestyssaannot>

Poissaolojen seuraaminen ja puuttuminen poissaoloihin

<http://www.peda.net/veraja/jyvaskyla/jokelankoulu/oppiminenjakasvatus/saannot/poissaolot>

Toimenpideohje koulun uhka- ja häiriötilanteissa

<http://aski/opetusvarhaiskasvatusjanuorisopalvelut/perusopetus/ohjeet/SitePages/Kotisivu.aspx>

Kiusaamisen ennaltaehkäiseminen ja siihen puuttuminen  
[Tiedosto [kiusaamisen\_ennaltaehkaiseminen\_ja\_siihen\_puuttuminen.doc]](http://opspro.peda.net/img/jkl_ops_2012/kiusaamisen_ennaltaehkaiseminen_ja_siihen_puuttuminen.doc)

Ehkäisevän päihdetyön strategia  
[Tiedosto [ehkaisevan\_paihdetyon\_strategia.doc]](http://opspro.peda.net/img/jkl_ops_2012/ehkaisevan_paihdetyon_strategia.doc)  
  
Puuttumisenmalli tupakointiin  
[Tiedosto [puuttumisenmalli\_tupakointiin.doc]](http://opspro.peda.net/img/jkl_ops_2012/puuttumisenmalli_tupakointiin.doc)  
  
Puuttumisenmalli päihteisiin  
[Tiedosto [puuttumisenmalli\_paihteisiin.doc]](http://opspro.peda.net/img/jkl_ops_2012/puuttumisenmalli_paihteisiin.doc)